Diari Oficial de la Generalitat Valenciana


Sumari del DOGV 5930, del 12-01-2009 (2009/37)

ORDE de 28 de novembre de 2008, de la Conselleria d'Infraestructures i Transport, per la qual s'aprova la norma de seccions de ferm de la Comunitat Valenciana.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/11/28/(1)/dof/vci/html**

### Dades del document

Número de DOGV
:   5930

Data del DOGV
:   12-01-2009

Secció del DOGV
:   I. DISPOSICIONS GENERALS

Número del document
:   2009/37


Data del document
:   28-11-2008

Organisme emissor
:   Conselleria d'Infraestructures i Transport

Tipus de document
:   Ordre

Correcció d'errades

 Descriptors 

:   * construcció de carreteres
    * obres públiques
    * cost de la construcció
    * legislació
    * material de construcció

ORDE de 28 de novembre de 2008, de la Conselleria d'Infraestructures i Transport, per la qual s'aprova la norma de seccions de ferm de la Comunitat Valenciana. [2009/37]
En el conjunt d'activitats que exercix la Direcció General d'Obres Públiques, de la Conselleria d'Infraestructures i Transport de la Generalitat, s'integren aquelles que tenen com a finalitat el desenvolupament i l'acomodació d'avanços tècnics, en les matèries de la seua competència, a les realitats específiques i diferenciadores de la Comunitat Valenciana.
Actualment, a la nostra Comunitat el dimensionament i la construcció de ferms de carreteres es regixen per sengles normes estatals: la «6.1 IC Seccions de ferm» i l'Orde Ministerial FOM/891/2004, d'1 de maig.
Sense negar la importància que les dites normes estatals mereixen, és ben cert que no s'adapten a les realitats diferenciades de la Comunitat Valenciana pel que fa a clima, sòls existents, trànsits, materials de pedreres, etc.
La norma Seccions de Ferm de la Comunitat Valenciana atén i desenvolupa estos aspectes específics, d'acord amb els objectius que es perseguixen des de la Conselleria d'Infraestructures i Transport per a les nostres carreteres: projecte i execució d'obres amb qualitat creixent i especial atenció a la seguretat viària, menors afectacions mediambientals a fi d'aconseguir elevades cotes d'integració paisatgística, incorporació d'avanços tecnològics i, finalment, optimització de recursos econòmics destinats a este menester.
És necessari aconseguir la més precisa identificació del trànsit que circula per les nostres carreteres als efectes de quantificar més exactament les sol·licitacions que afectaran el ferm i, d'esta manera, poder procedir al seu dimensionament òptim. Així mateix, convé subdividir la categoria de trànsit T2, prevista en la normativa estatal, en dos noves, T21 i T22, de manera que s'adapte millor a la intensitat del trànsit de la nostra xarxa, i evitar sobredimensionaments i optimitzar econòmicament els recursos, amb el consegüent estalvi en els costos de construcció de ferms.
Establir una nova categoria d'esplanada, aprofitant l'existència de sòls de gran capacitat de suport, és una altra de les diferències amb la norma ministerial que es justifica àmpliament: es tracta d'atribuir al material les missions que pot realitzar en funció de la seua qualitat, sense relegar-lo a funcions d'inferior categoria.
La norma s'estructura en capítols i presenta quadres de senzilla interpretació que facilitarà el treball de projectistes, administració i constructors.
Amb caràcter adjunt a la norma i entenent-se integrats en esta, es ressenyen una sèrie d'annexos que regulen especificacions tècniques que s'ha d'exigir, tant als materials autòctons com als processos de posada en obra, entre altres les bases granulars compostes per tot-u artificials i mescles bituminoses.
Esta disposició ha sigut sotmesa als tràmits establits en l'article 43 de la Llei 5/1983, de 30 de desembre, del Consell, pel qual es regulen els tràmits per a l'elaboració de reglaments.
Per això, en virtut de les facultats que em conferix l'article 28 de la Llei 5/1983, de 30 de desembre, del Consell, i de conformitat amb el que establix el Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, i en l'article 11 de la Llei 6/1991, de 27 de març, de Carreteres de la Comunitat Valenciana, pel qual s'atribuïx a la Generalitat la competència per a establir normes aplicables al sistema viari de la Comunitat Valenciana,
ORDENE
Primer. L'aprovació de la norma «Seccions de Ferm de la Comunitat Valenciana»
S'aprova la norma Seccions de Ferm de la Comunitat Valenciana que figura com a annex a esta orde.
Segon. Àmbit d'aplicació
La norma Seccions de Ferm de la Comunitat Valenciana, amb les prescripcions establides en esta, s'aplicarà als projectes de ferms de carreteres de nova construcció, de condicionament, i, excepte justificació en contra, als de reconstrucció total de ferms existents de les carreteres que formen part del sistema viari de la Comunitat Valenciana, llevat de les vies de titularitat estatal.
DISPOSICIÓ TRANSITÒRIA
Primera
Els projectes que es troben en fase de redacció a l'entrada en vigor d'esta orde es desenvoluparan de conformitat amb el que s'ha establit en esta.
Segona
Les obres que es troben en fase de licitació, realització, o aquelles que s'executen en desplegament de projectes que ja estigueren aprovats a l'entrada en vigor d'esta orde, es regiran per la norma que els fóra aplicable en el moment de l'aprovació.
DISPOSICIÓ FINAL
Esta orde entrarà en vigor l'endemà de la publicació en el Diari Oficial de la Comunitat Valenciana.
València, 28 de novembre de 2008
El conseller d'Infraestructures i Transport,
MARIO FLORES LANUZA


Còpia Permalink ELI